פורום ההורים החדש, 'מובילים חינוך חדש בחריש' שקם לאחרונה על מנת לקדם חינוך יסודי ייחודי בחריש פרסם קריאה להורים תושבי חריש להצטרף ליוזמה ולהביע תמיכה בהקמת בית ספר חוויתי המבוסס על תפישה פדגוגית וחינוכית מתקדמת.
על פי הנתונים שפרסם פורום ההורים אמש (יום א' 17.3.19) כ-150 משפחות שחובקות 199 ילדים נענינו לקריאה והצטרפו ליוזמה.
עוד עולה מן הנתונים כי מספר הנרשמים לשכבות היסודי א'-ד' עולה על המינימום של 21 תלמידים בכיתה.
לכיתה א' נרשמו 54 תלמידים, לכיתה ב' 28, לכיתה ג' 30 ולכיתה ד' נרשמו 24 תלמידים.
לכיתות ה'-ו' נרשמו בהתאמה 18 ו-19 תלמידים.
לדברי מיכל מור, מחברות הפורום, מספר הנרשמים הגבוה מעיד על סדרי הקדימויות של ההורים ששמים את חינוך ילדיהם בראש מעייניהם. "המועצה טרם פרסמה לגבי עתיד בית הספר המבוקש והפורום ממשיך בפעילותו להגדלת כמות ההורים שלוקחים בו חלק ולמציאת ערוץ הידברות עם המועצה", היא מסבירה.
כזכור, ברחוב אלון בשכונת החורש אמור להיפתח בשנת הלימודים הקרובה בית ספר יסודי ממלכתי חדש עם 18 כיתות לימוד שאופיו ישקף את התפישה החינוכית העומדת בבסיסה של חטיבת הביניים אתגרי העתיד, כך עדכן יצחק קשת, ראש העיר. טרם נמסרו פרטים נוספים על בית הספר ועל הרישום אליו. ההרשמה בפועל לבתי הספר בחריש לשנת הלימודים הבאה תש"פ טרם החלה.
"כי בני איש אחד אנחנו, בני עם אחד אנחנו"